
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16Ps/5/2025 8725202097 27. 02. 2026 JUDr. Dagmar Soliarová ECLI:SK:OSPP:2026:8725202097.4
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v opatrovanskej veci A. B., nar. XX.XX.XXXX, bytom C. D. XXX, zastúpený procesným opatrovníkom A. C. E., vyšším súdnym úradníkom Okresného súdu Poprad, v konaní na návrh navrhovateľa: F. B., nar. XX.X.XXXX, bytom C. D. XXX, o obmedzenie spôsobilosti na právne úkony, takto rozhodol: Obmedzuje A. B., nar. XX. XX. XXXX, bytom C. D. XXX spôsobilosť na právne úkony tak, že opatrovaný nie je spôsobilý: - disponovať s finančnými prostriedkami a s majetkom, - uzatvárať zmluvy o poskytovaní sociálnej služby, akékoľvek dodatky k zmluvám, kúpne zmluvy, spotrebiteľské zmluvy, zmluvy o pôžičke, darovacie zmluvy, poistné zmluvy alebo akékoľvek zmluvy majetkovoprávnej povahy, - k vybaveniu občianskeho preukazu, - samostatne preberať invalidný dôchodok, resp. iné príjmy alebo štátom vyplácané dávky, akúkoľvek poštu, - prevádzať svoj hnuteľný a nehnuteľný majetok na iné osoby, akýmkoľvek spôsobom ich zaťažiť, spísať závet a narábať s vlastným finančným účtom, - vykonávať akékoľvek právne úkony pred inštitúciami, úradmi a súdmi Slovenskej republiky, - rozhodovať vo veciach zdravotnej a sociálnej starostlivosti, udeľovať informovaný súhlas s poskytovaním zdravotnej a sociálnej starostlivosti ako v ambulantnej , tak a v ústavnej forme vrátane umiestnenia v zariadení typu DSS resp. v špecializovanom zariadení - voliť a byť volený. II. U s t a n o v u j e opatrovanému A. B., nar. XX. XX. XXXX za opatrovníka F. B., nar. XX. XX. XXXX, trvale bytom C. D. XXX, ktorý je oprávnený zastupovať opatrovaného v rozsahu jeho obmedzenia spôsobilosti na právne úkony. III. Opatrovník p r e d l o ž í súdu raz ročne správu o stave majetku opatrovanca a to k 31. 12. v danom roku. IV.
Trovy konania z n á š a štát.
V.
Žiaden z účastníkov n e m á nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. O trovách konania rozhodol podľa § 52 CMP Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

